**VYHLÁŠKA  
Ministerstva dopravy a výstavby Slovenskej republiky,**

o požiadavkách na obsah a formu odbornej príprav y na dosiahnutie kvalifikačných predpokladov zamestnancov v orgánoch územného plánovania.

Ministerstvo dopravy a výstavby Slovenskej republiky podľa § 44 ods. 1 písm. c) č. .......... o územnom plánovaní ustanovuje:

**§ 1**

(1) Žiadosť na získanie osobitného kvalifikačného predpokladu zamestnanca v orgáne územného plánovania obsahuje meno a priezvisko, titul, rodné číslo, dátum narodenia a adresu trvalého pobytu žiadateľa, emailovú adresu a telefónne číslo.

(2) K žiadosti o overenie odbornej spôsobilosti sa priloží

a) doklad o dosiahnutom vzdelaní príslušného smeru s uvedením špecializácie,

b) doklad o dĺžke a zameraním praxe na orgáne územného plánovania

c) písomné vyhlásenie obce, ktorým sa potvrdzuje, že zamestnanec vykonával činnosti na orgáne územného plánovania aspoň tri mesiace pod dohľadom zamestnanca, ktorý je držiteľom osvedčenia,

d) údaje potrebné na vyžiadanie výpisu z registra trestov a súhlas s ich spracovaním, ktoré ministerstvo bezodkladne zašle v elektronickej podobe Generálnej prokuratúre Slovenskej republiky na zabezpečenie výpisu z registra trestov.

(3) Zamestnanca na odbornú prípravu prihlási zamestnávateľ.

(4) Žiadosť o overenie odbornej spôsobilosti sa podáva Ministerstvu dopravy a výstavby Slovenskej republiky (ďalej len "ministerstvo") a má platnosť jeden rok.

(5) Ak žiadosť o overenie odbornej spôsobilosti neobsahuje náležitosti podľa odsekov 1 a 2, ministerstvo vyzve žiadateľa na jej doplnenie do 30 dní odo dňa doručenia výzvy. Ak žiadateľ v tejto lehote požadované údaje nedoplní, ministerstvo sa nebude žiadosťou ďalej zaoberať.

**§ 2**

(1) Osobitný kvalifikačný predpoklad sa získava odbornou prípravou a vydaním osvedčenia o overení jeho získania (ďalej len „osvedčenie“).

(2) Organizačné práce spojené s odbornou prípravou zabezpečí vzdelávacie zariadenie poverené ministerstvom.

(3) Náklady spojené s odbornou prípravou hradí príslušný zamestnávateľ.

(4) Žiadateľ sa získava osvedčenie. Osvedčenie vydá vzdelávacie zariadenie1) na základe rozhodnutia skúšobnej komisie, ktoré je uvedené v zápisnici o priebehu skúšky.

(5) Ministerstvo zapíše do registra osôb s osvedčením, ktorý zverejňuje ministerstvo najmenej raz ročne na svojej webovom sídle.

**§ 3**

Platnosť osvedčenia nie je časovo obmedzená. Stráca platnosť, ak zamestnanec nezabezpečoval činnosť na orgáne územného plánovania v trvaní dvoch rokov.

**§ 4**

Táto vyhláška nadobúda účinnosť